कर्नाटक में कांग्रेस की वापसी हो रही है या 2008 के बाद एक बार पिर बीजेपी सरकार बना पाएगी ये मंगलवार को साफ होगा. उसके पहले हर तरफ कर्नाटक की चर्चा है. आप कहीं भी जाएं किसी से भी मिलें पहला सवाल यही होता है कि कर्नाटक में क्या होगा. अब से पहले कभी भी कर्नाटक चुनाव में देश भर को इतनी दिलचस्पी नहीं रही होगी. पर इस बार सवाल ये है कि क्या बीजेपी एक और राज्य जीतेगी और कांग्रेस और सिमटेगी या फिर कांग्रेस ये चुनाव जीत कर 2019 के लिए एक नई उम्मीद के साथ मैदान में उतरेगी. एक्जिट पोल आ चुके हैं. 8 मे से 6 दिखा रहे हैं कि बीजेपी कुछ आगे है, लेकिन एक्सिस माई इंडिया जिसने गुजरात के नतीजे का सही प्रिडिक्शन किया था के मुताबिक कांग्रेस आगे है. दूसरी तरफ चाणक्या जिसने यूपी के नतीजे का सही आकलन किया था और 2014 के लोकसभा का भी उसके मुताबिक बीजेपी की सीधी जात होगी.